On selge, et sellesse seltsi koondunud üürnikud andsid advokaat J. Vilmsile kohe väga suurearvulise klientuuri. Kuna J.Vilms sai peagi tuntuks kui hea  kohtuadvokaat, kes ilmselt näitas koha kätte nii mõnelegi majaomanike poolt palgatud advokaadile, siis olevat ta saanud peatselt Majaomanike Seltsi poolt pakkumise tulla nende seltsi juriskonsuldiks . Seetõttu paistab olevat õigus neil,. kes arvestades Vilmsi aktiivsust klientuuri suurendamisel arvasid, et temast oleks võinud aegamööda kujuneda kõige suurema praktikaga Tallinna advokaat. Advokaadi staatusest pidas J.Vilms tegelikult väga lugu, kui ta olevat igasuguste märkide kandmise suhtes olnud  kriitiline, siis kui tal tekkinud õigus kanda advokaadi märki, siis kandnud ta seda uhkusega. Tallinna aadressraamat (1914) annab meile teada, et vandeadvokaadi abi Jüri Vilmsi büroo asus Pikk tänav 31.